दिल्लीमा नेपालीद्वारा सञ्चालित को अपरेटिभको साधारणसभा
दिल्लीमा रहेका नेपालीहरूले चलाएको युनाइटेड को अपरेटिभले आइतबार दोस्रो साधारणसभा गरेको छ । प्रवासी नेपालीहरू संगठित भएर को अपरेटिभ चलाएका छन् ।
दिल्ली — दिल्लीमा रहेका नेपालीहरूले चलाएको युनाइटेड को अपरेटिभले आइतबार दोस्रो साधारणसभा गरेको छ । प्रवासी नेपालीहरू संगठित भएर को अपरेटिभ चलाएका छन् ।भारत प्रवासमा रहेका नेपाली समूदायलाई पेसा व्यवसाय र आवश्यक पर्दा सस्तो दरमा ऋण उपलब्ध गराउने उद्देश्य युनाइटेड को अपरेटिभको छ ।नेपालीहरूबीच एकता कायम गराउन, सुख दुःखमा जोडिन एकले अर्कालाई सरसहयोग पुर्‍याउन पनि सहकारीको प्लेटफर्मले सहयोगी भूमिका खेलेको संस्थाका संयोजक देवेन्द्र कुँवरले बताए ।कार्यक्रममा प्रमुख अतिथि नेपाली दूतावासका काउन्सिलर यदुनाथ पौडेलले जेसुकै कारणले आफ्नो भूमि छाडेर भारत आएका नेपालीको आर्थिक पाटोमा को अपरेटिभ संस्थाले सहयोग पुर्‍याउने विश्वास व्यक्त गरे । उनले विदेशमा रहेका नेपालीले अनुशासन र मर्यादा ख्याल तथा सम्बन्धित देशको विधि विधानमा रहेर काम गर्न सुझाए । 